**iŠkVP „Dosiahni vyššie“**

**Ročník: 2.ročník, sexta- ročník spolupráce a pomoci**

**Ročníkový projekt: Skupinový projekt**

**CIELE SKUPINOVÉHO PROJEKTU:**

1. Rozvoj komunikačných zručností: Skupinová spolupráca pomáha žiakom zlepšiť ich schopnosť efektívne komunikovať, vyjadrovať svoje názory a aktívne počúvať ostatných. Týmto spôsobom sa učia, ako sa vyjadriť a reagovať na názory svojich spolužiakov.

2. Podpora tímovej práce, spolupráce a cieľavedomosti: Cieľom je naučiť žiakov pracovať ako tím, spoločne stanovovať ciele, vytvárať časový plán, rozdeľovať úlohy a zodpovednosti, a spoločne dosahovať stanovené ciele. Týmto spôsobom sa posilňuje pocit spolupatričnosti a zodpovednosti voči skupine.

3. Rozvoj kritického myslenia a riešenia problémov: Skupinová práca umožňuje žiakom analyzovať problémy z rôznych perspektív a navrhovať riešenia spoločne. Týmto spôsobom sa učia kriticky myslieť a hodnotiť rôzne prístupy k riešeniu úloh.

**SKUPINA:**

Skupinu tvoria 3-6 žiaci z jednej alebo z viacerých tried.

**TERMÍNY:**

* Do 31. októbra sa vytvoria skupiny. Členovia skupiny si zvolia vedúceho. Vedúci skupiny odovzdá prihlášku triednemu učiteľovi.
* Do 30. novembra vedúci skupiny doplní prihlášku o ciele a aktivity projektu a odovzdá triednemu učiteľovi.
* Prezentácia minuloročných skupinových projektov na Dni otvorených dverí v decembri a vo februári.
* Do 30. mája sa ukončí realizácia projektu. Vedúci skupiny vypracuje Protokol projektu a odovzdá triednemu učiteľovi. Triedny učiteľ Protokoly za triedu odovzdá zástupcovi pre TV.
* V priebehu júna žiaci spracujú výsledky a vytvoria sa výstupy projektu (napríklad prezentácia).
* Posledný júnový týždeň každá skupina bude prezentovať svoj projekt na celoškolskej slávnosti „Čo sa nám v hlavách urodilo“ v mestskom divadle.

**Úloha vedúceho skupiny:**

* Vedie skupinu tak, aby si skupina vybrala spoločnú tému projektu.
* Do 31. októbra vedúci skupiny vyplní PRIHLÁŠKU NA SKUPINOVÝ PROJEKT (názov projektu, zameranie, ciele, mená a priezviská členov skupiny, triedy, z ktorej sú členovia a podpis každého člena skupiny). Prihláška je dostupná na školskej stránke.
* Vyplnenú prihlášku odovzdá triednemu učiteľovi.
* Triedny učiteľ odovzdá prihlášky za celú triedu zástupcovi pre teoretické vyučovanie.
* Do 30. novembra doplníte do prihlášky ciele projektu, odovzdáte triednemu učiteľovi.
* Riadi činnosť skupiny počas realizácie projektu.

**VÝBER TÉMY PROJEKTU:**

Príklady projektov z minulých rokov:

* ekologické aktivity ako čistenie brehov potokov, odstraňovanie čiernych skládok, vysádzanie stromčekov ...
* dobrovoľnícke aktivity v domovoch dôchodcov, v materských školách, aktivity v psích útulkoch,
* organizácia podujatí: mestský beh Aprílová 5-ka, organizácia charitatívneho koncertu.
* umelecké projekty ako napríklad vytvorenie krátkeho filmu, divadelného predstavenia, hudobného alebo tanečného vystúpenia, prezentácia spoločne vytvoreného výtvarného diela ...
* športové aktivity ako vytvorenie cvičebného programu

**Vytvorené skupiny si navrhujú vlastné témy projektu. Projekt schváli triedny učiteľ, prípadne učiteľ s témou súvisiaceho predmetu.**

**Zmenu témy projektu nahlási vedúci skupiny triednemu učiteľovi.**

**POPIS PROJEKTU:**

Skupina formuluje ZÁMER a CIEĽ projektu a jednotlivé čiastkové aktivity projektu.

ZÁMER PROJEKTU: je širší koncept, ktorý popisuje, prečo sa projekt realizuje. Obsahuje myšlienku, motiváciu a celkový účel projektu. Zámer sa zameriava na to, aký problém sa má vyriešiť alebo akú hodnotu má projekt priniesť. Je to akýsi "prečo" projektu.

CIELE PROJEKTU: : sú konkrétne, merateľné výsledky, ktoré sa majú dosiahnuť v rámci projektu. Ciele sú často formulované tak, aby boli SMART (špecifické, merateľné, dosiahnuteľné, relevantné a časovo ohraničené). Ciele sa zameriavajú na to, čo presne sa má dosiahnuť, a sú konkrétne kroky, ktoré vedú k naplneniu zámeru.

AKTIVITY PROJEKTU: sú konkrétne úlohy alebo kroky, ktoré sa musia vykonať na dosiahnutie cieľov projektu. Aktivity sú praktické a detailné, ako napríklad organizovanie workshopov, vytváranie vzdelávacích materiálov alebo vykonávanie prieskumov.

V skratke, ZÁMER je celkový účel a motivácia projektu, zatiaľ čo CIELE sú konkrétne výsledky, ktoré sa majú dosiahnuť na ceste k naplneniu tohto zámeru. Napríklad, ak je zámerom projektu zlepšiť vzdelávanie, cieľom môže byť zvýšiť počet študentov, ktorí úspešne absolvujú kurz.

**Príklad:**

**ZÁMER projektu:** zlepšiť čistotu brehov potoka Biela voda v meste Púchov

**CIELE projektu:**

1. Zvýšiť povedomie o dôležitosti ochrany vodných zdrojov: Informovať obyvateľov o vplyve znečistenia na ekosystémy a zdravie komunity.

2. Znížiť množstvo odpadu na brehoch potoka: Organizovať pravidelné čistiace akcie na odstránenie odpadu.

3. Podporiť biodiverzitu v okolí potoka: Obnoviť a chrániť prirodzené biotopy a rastlinstvo okolo potoka.

4. Zapojenie komunity do ochrany životného prostredia: Vytvoriť aktívnu komunitu, ktorá sa bude podieľať na ochrane a údržbe brehov potoka.

**AKTIVITY projektu:**

1. Organizácia čistiacich akcií: Plánovanie a realizácia pravidelných dobrovoľníckych akcií na čistenie brehov potoka.

2. Vytvorenie informačných kampaní: Distribúcia letákov, organizovanie prednášok a workshopov o ochrane vodných zdrojov a správnom nakladaní s odpadom.

3. Vysádzanie rastlín a stromov: Zorganizovanie akcií na výsadbu pôvodných rastlín a stromov, ktoré pomôžu stabilizovať brehy a podporiť biodiverzitu.

4. Spolupráca s miestnymi školami: Zapojenie žiakov do projektov, ako sú výtvarné súťaže na tému ochrany životného prostredia alebo exkurzie k potoku.

5. Monitorovanie a hodnotenie čistoty potoka: Vytvorenie systému na pravidelné sledovanie stavu čistoty potoka a jeho brehov, aby sa mohli vyhodnocovať pokroky projektu.

**VÝSTUP SKUPINOVÉHO PROJEKTU A PREZENTÁCIA:**

**Výstup:**

* realizácia navrhnutých aktivít,
* dokumentácia aktivít projektu,
* Power Pointova prezentácia (doložená fotografiami, prípadne videom, umelecký objekt),
* umelecké alebo športové vystúpenie.
* Povinnou súčasťou výstupu projektu je PROTOKOL PROJEKTU– stručný popis realizovaných aktivít a vzájomnej spolupráce.

**Prezentácia projektov:**

1. Verejná obhajoba skupinových projektov bude v deň koncoročnej pedagogickej rady v mestskom divadle na podujatí „Čo sa nám v hlavách urodilo“.
2. Pozvaní budú rodičia žiakov 2.ročníka a sexty.
3. Povinná bude účasť pre žiakov 1.ročníka a kvinty, spravidla sa obhajob zúčastňuje takmer celá škola.
4. O kvalite projektov hlasujú všetci zúčastnení žiaci a učitelia. Víťazná skupina je školou odmenená na slávnostnom ukončení školského roka v divadle spravidla v rovnakom týždni.

V Púchove 28.8.2024, Mgr. Mária Pastorková

**PRIHLÁŠKA NA PROJEKT**

**iŠkVP: Dosiahni vyššie**

**Ročník: 2.ročník, sexta- ročník spolupráce a pomoci**

 **Ročníkový projekt: Skupinový projekt**

|  |
| --- |
| **Názov projektu a zámer projektu do 31.októbra:** |
| **č.** | **mená žiakov** | **trieda** |
| 1vedúci skupiny |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |

|  |
| --- |
| **popis cieľa projektu do 30. novembra:**1: ....................................................................................................................................................2: ....................................................................................................................................................3: .................................................................................................................................................... |
| aktivity1 |  |
| 2 |  |
| 3 |  |
| 4 |  |
| 5 |  |

**PROTOKOL PROJEKTU- po realizácii**

**iŠkVP: Dosiahni vyššie**

**Ročník: 2.ročník, sexta- ročník spolupráce a pomoci**

 **Ročníkový projekt: Skupinový projekt**

|  |
| --- |
| **Názov projektu a zámer projektu:** |
| **č.** | **mená žiakov** | **trieda** |
| 1vedúci skupiny |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |

|  |
| --- |
| **popis cieľa projektu:**1: ....................................................................................................................................................2: ....................................................................................................................................................3: .................................................................................................................................................... |
| aktivity1 |  |
| 2 |  |
| 3 |  |
| 4 |  |
| 5 |  |